# ປະເທດສິງກະໂປ

| ສາທາລະນະລັດສິງກະໂປ *Republic of Singapore* (ອັງກິດ)
*Republik Singapura* (ມາເລ)
新加坡共和国 (ຈີນກາງ)
சிங்கப்பூர் குடியரசு (ທະມິລ) |
| --- |
|
ທຸງຊາດ

ເຄື່ອງໝາຍຊາດ

 |
| **ຄຳຂວັນ:**ມາຈູລາຫ໌ ຊີງາປູຣາ (ມາເລ) ("ສິງກະໂປຈົ່ງເດີນໜ້າກ້າວໄປ") |
| **ເພງຊາດ:ມາຈູລາຫ໌ ຊີງາປູຣາ* ("ສິງກະໂປຈົ່ງເດີນໜ້າກ້າວໄປ") |
|  |
| ພາສາລັດຖະການ | * ອັງກິດ
* ມາເລ
* ຈີນກາງ
* ທະມິນ
 |
| ພາສາປະຈຳຊາດ | ມາເລ |
| ກຸ່ມຊົນເຜົ່າ (2020) | * 75.9% ຈີນ
* 15.0% ມາເລ
* 7.5% ອິນເດຍ
* 1.6% ອື່ນໆ
 |
| ສາສະໜາ (2020) | * 31.1% ພຸດ
* 20.0% ບໍ່ມີສາສະໜາ
* 18.9% ຄຣິດ
* 15.6% ອິດສະລາມ
* 8.8% ລັດທິຕາວ
* 5.0% ຮິນດູ
* 0.6% ອື່ນໆ
 |
| ເດມະນິມ | ຊາວສິງກະໂປ |
| ການປົກຄອງ | ລັດດ່ຽວ ລະບັບພັກເດັ່ນ ລະບົບລັດຖະສະພາ ສາທາລະນະລັດລັດຖະທຳມະນູນ |
|  |
| • ປະທານາທິບໍດີ  | ຮາລິມາຫ໌ ຢາໂຄບ |
| • ນາຍົກລັດຖະມົນຕີ  | ລີ ຊຽນລຸງ |
|  |
| ເປັນເອກະລາດ ຈາກສະຫະລາຊະອານາຈັກ ແລະ ມາເລເຊຍ |
|  |
| • ການປົກຄອງຕົນເອງ | 3 ມິຖຸນາ 1959 |
| • ຂໍ້ຕົກລົງຂອງມາເລເຊຍ | 16 ກັນຍາ 1963 |
| • ຄຳປະກາດສິງກະໂປ  | 9 ສິງຫາ 1965 |
| • ຖະ​ແຫຼງການ​ອາ​ຊຽນ  | 8 ສິງຫາ 1967 |
|  |
| ພື້ນທີ່ |
| • ລວມ | **Lua error in Module:Convert at line 1822: attempt to index field 'en\_option\_value' (a nil value).** (ອັນດັບທີ 176) |
| ປະຊາກອນ |
| • 2021 ປະມານ |  5,453,600 (ອັບດັບທີ 115) |
| • ຄວາມໜາແໜ້ນ | **Lua error in Module:Convert at line 1822: attempt to index field 'en\_option\_value' (a nil value).** (ອັນດັບທີ 2) |
| GDP (ອຳນາດຊື້) | 2021 (ປະມານ) |
| • ລວມ |  600.063 ຕື້ໂດລາສະຫະລັດ (ອັນດັບທີ 38) |
| • ຕໍ່ຫົວ |  102,742 ໂດລາສະຫະລັດ (ອັນດັບທີ 2) |
| GDP (ລາຄາຕະຫຼາດ) | 2021 (ປະມານ) |
| • ລວມ |  374.394 ຕື້ໂດລາສະຫະລັດ (ອັນດັບທີ 38) |
| • ຕໍ່ຫົວ |  64,103 ໂດລາສະຫະລັດ (ອັນດັບທີ 8) |
| ຈີນີ (2017) |  45.9 ປານກາງ |
| HDI (2019) |  0.938 ສູງຫຼາຍ · ອັນດັບທີ 11 |
| ສະກຸນເງິນ | ໂດລາສິງກະໂປ (S$) (SGD) |
| ເຂດເວລາ | UTC+8 (ເວລາມາດຕະຖານສິງກະໂປ) |
| ຮູບແບບວັນທີ | ວວ/ດດ/ປປປປ |
| ໄຟບ້ານ | 230 ໂວລຕ໌–50 ເຮີຣ໌ຊ |
| ຂັບລົດດ້ານ | ຊ້າຍ |
| ລະຫັດໂທລະສັບ | +65 |
| ລະຫັດ ISO 3166 | SG |
| ລະຫັດອິນເຕີເນັດ | .sg |

**ສິງກະໂປ** ມີຊື່ຢ່າງເປັນທາງການວ່າ **ສາທາລະນະລັດສິງກະໂປ** ເປັນນະ​ຄອນລັດສະໄໝໃໝ່ ແລະ ເປັນປະເທດທີ່ເປັນເກາະຂະໜາດນ້ອຍທີ່ສຸດໃນອາຊີຕາເວັນອອກສຽງໃຕ້ ຕັ້ງຢູ່ທາງທິດໃຕ້ຂອງແຫຼມມາລາຢູ ແລະ ຢູ່ເໜືອເສັ້ນສູນສູດ 1 ອົງສາ ຫຼື ປະມານ 137 ກິໂລແມັດ ດິນແດນຂອງປະເທດປະກອບດ້ວຍເກາະຫຼັກຮູບສີ່ຫຼ່ຽມໂຣມບິກ ເຊິ່ງມັກເອີ້ນວ່າເກາະສິງກະໂປໃນພາສາອັງກິດ ແລະ ເກາະອູຈົງ (Pulau Ujong) ໃນພາສາມາເລ ແລະ ເກາະທີ່ນ້ອຍກວ່າຫຼາຍອີກກວ່າ 60 ເກາະ ປະເທດສິງກະໂປແຍກຈາກແຫຼມມາລາຢູໂດຍຊ່ອງແຄບຈູຮໍທາງທິດເໜືອ ແລະ ຈາກໝູ່ເກາະຣຽວຂອງປະເທດອິນໂດເນເຊຍໂດຍຊ່ອງແຄບສິງກະໂປທາງທິດໃຕ້ ປະເທດມີລັກສະນະແບບຕົວເມືອງຢ່າງສູງ ແລະ ຍັງຄົງເຫຼືອພືດພັນດັ້ງເດີມໜ້ອຍໜຶ່ງ ດິນແດນຂອງປະເທດຂະຫຍາຍຢ່າງຕໍ່ເນື່ອງໂດຍການ​ປ່ຽນ​ແປງ​ທີ່​ດິນ​

ໝູ່ເກາະມີການຕັ້ງຖິ່ນຖານໃນຄຣິດສັດຕະວັດທີ 2 ແລະ ຕໍ່ມາເປັນຈັກກະພັດທ້ອງຖິ່ນຕ່າງໆ ສິງກະໂປສະໄໝໃໝ່ກໍ່ຕັ້ງໃນປີ 1819 ໂດຍ ເຊີສະແຕມຟຣອດ ຣັຟເຟິລ (Stamford Raffles) ເປັນສະຖານີການຄ້າຂອງບໍລິສັດອິນເດຍຕາເວັນອອກໂດຍການອະນຸຍາດຈາກລັດເຄິສູຕານານ ໂຈຮໍ ອັງກິດໄດ້ອະທິປະໄຕເໜືອເກາະໃນປີ 1824 ແລະ ສິງກະໂປກາຍເປັນໜຶ່ງໃນນິຄົມຊ່ອງແຄບອັງກິດໃນປີ 1826 ຫຼັງຖືກຍີ່ປຸ່ນຍຶດຄອງລະຫວ່າງສົງຄາມໂລກຄັ້ງທີສອງ ສິງກະໂປໄດ້ຮັບເອກະລາດຈາກສະຫະລາຊະອານາຈັກໃນປີ 1963 ແລະ ເຂົ້າຮ່ວມກັບອະດີດດິນແດນຂອງອັງກິດອື່ນເພື່ອຕັ້ງປະເທດມາເລເຊຍ ແຕ່ຖືກຂັບອີກສອງປີຕໍ່ມາຜ່ານພະລາຊະບັນຍັດໂດຍເອກະພາບ ນັບແຕ່ນັ້ນ ປະເທດສິງກະໂປພັດທະນາຢ່າງວ່ອງໄວ ຈົນໄດ້ຮັບຮອງວ່າເປັນໜຶ່ງໃນສີ່ເສືອແຫ່ງອາຊີ

ປະເທດສິງກະໂປເປັນສູນກາງການຄ້າສຳຄັນຂອງໂລກແຫ່ງໜຶ່ງ ໂດຍເປັນສູນກາງການເງິນໃຫຍ່ທີ່ສຸດເປັນອັນດັບທີສີ່ ແລະ ເປັນໜຶ່ງໃນຫ້າທ່າທີ່ວຸ່ນວາຍທີ່ສຸດ ເສດຖະກິດເຊິ່ງເປັນໂລກາພິວັດ ແລະ ມີຄວາມຫຼາກຫຼາຍອາໄສການຄ້າເປັນຫຼັກ ໂດຍສະເພາະຢ່າງຍິ່ງການຜະລິດ ເຊິ່ງຄິດເປັນປະມານ 30% ຂອງຈີດີພີຂອງສິງກະໂປໃນປີ 2013 ໃນແງ່ຂອງຄວາມສະເໝີພາບຂອງອຳນາດຊື້ ປະເທດສິງກະໂປມີລາຍໄດ້ຕໍ່ຫົວສູງສຸດເປັນອັນດັບທີສາມຂອງໂລກແຕ່ມີຄວາມອະຄະຕິຂອງລາຍໄດ້ຮຸນແຮງທີ່ສຸດໃນໝູ່ປະເທດພັດທະນາແລ້ວ ປະເທດສິງກະໂປໄດ້ຮັບການຈັດອັນດັບສູງໃນແງ່ຂອງການສຶກສາ ສາທາລະນະສຸກ ແລະ ຄວາມສາມາດການແຂ່ງຂັນທາງເສດຖະກິດ ເມື່ອປາຍເດຶອນມິຖຸນາ ປີ 2014 ມີປະຊາກອນອາໄສຢູ່ໃນປະເທດສິງກະໂປເກືອບ 5.5 ລ້ານຄົນ ເຊິ່ງກວ່າ 2 ລ້ານຄົນມີສັນຊາດຕ່າງຊາດ ເຖິງແມ່ນວ່າສິງກະໂປຈະມີຄວາມຫຼາກຫຼາຍ ແຕ່ເຊື້ອຊາດອາຊີມີຫຼາຍທີ່ສຸດ 75% ຂອງປະຊາກອນເປັນຊາວຈີນ ໂດຍມີຊົນກຸ່ມນ້ອຍທີ່ສຳຄັນ ເຊັ່ນ: ຊາວມາເລ, ຊາວອິນເດຍ, ຊາວເອີຣົບ ມີພາສາລາຊະການສີ່ພາສາ ຄື: ພາສາອັງກິດ, ພາສາມາເລ, ພາສາຈີນກາງ ແລະ ພາສາທະມິນ ແລະ ປະເທດສະໜັບສະໜູນຫຼາກຫຼາຍທາງວັດທະນະທໍານິຍົມຜ່ານນະໂຍບາຍທາງຕ່າງໆ ອີກດ້ວຍ

ປະເທດສິງກະໂປເປັນສາທາລະນະລັດລະບົບລັດຖະສະພາ ລັດດ່ຽວ ແລະ ໃຊ້ລະບົບຫຼາຍພັກການເມືອງ ໂດຍມີການປົກຄອງສະພາດ່ຽວລະບົບເວດມິນສະເຕີ ພັກ​ປະ​ຊາ​ຊົນຊະນະການເລືອກຕັ້ງທຸກຄັ້ງນັບແຕ່ເລີ່ມການປົກຄອງຕົນເອງໃນປີ 1959 ພາວະຄອບງຳຂອງພັກປະຊາຊົນ ປະກອບກັບລະດັບເສລີພາບສື່ຕ່ຳ ແລະ ການ​ສະ​ກັດ​ກັ້ນ​ສິດ​ເສລີ​ພາບ​ພົນລະເມືອງ ແລະ ສິດທິການເມືອງນຳໃຫ້ປະເທດສິງກະໂປຖືກຈັດເປັນປະຊາທິປະໄຕບໍ່ສົມບູນ (flawed democracy) ປະເທດສິງກະໂປເປັນໜຶ່ງໃນຫ້າສະມາຊິກຜູ້ກໍ່ຕັ້ງສະມາຄົມປະຊາຊາດແຫ່ງອາຊີຕາເວັນອອກສຽງໃຕ້ (ອາຊຽນ) ຍັງເປັນທີ່ຕັ້ງຂອງເລຂາທິການການຮ່ວມມືທາງເສດຖະກິດອາຊີ-ປາຊີຟິກ (ເອເປກ) ແລະ ສະມາຊິກການປະຊຸມສຸດຍອດອາຊີຕາເວັນອອກ ຂະບວນການທີ່ບໍ່ສອດຄ່ອງ ແລະ ເຄືອຈັກກະພົບແຫ່ງປະຊາຊາດ ການພັດທະນາຢ່າງວ່ອງໄວຂອງປະເທດສິງກະໂປນຳໃຫ້ມັນມີອິດທິພົນທີ່​ສຳຄັນ​ໃນ​ກິດຈະການ​ໂລກ ນຳໃຫ້ນັກວິເຄາະບາງສ່ວນລະບຸວ່າເປັນອຳນາດປານກາງ (middle power)

## ອ້າງອີງ

ຂໍ້ຜິດພາດ: `<ref>` tags exist for a group named "lower-alpha", but no corresponding `<references group="lower-alpha"/>` tag was found.